Úrad vlády SR						 Na rokovanie vlády SR
Sekcia hospodárskej politiky					 dňa  4.12.2002
									 k číslu: 7918/2002
									 k bodu: 10

S t a n o v i s k o

k Správe  o stave  obnovy  evidencie niektorých pozemkov a právnych vzťahov 
k nim podľa zákona NR SR č. 180/1995 Z.z. o niektorých opatreniach na uspo-riadanie vlastníctva k pozemkom v znení neskorších predpisov a návrh harmonogramu katastrálnych území na konanie o obnove evidencie niektorých pozemkov a právnych vzťahov k nim na rok 2003

I.

	Materiál predkladajú spoločne minister pôdohospodárstva a predsedníčka Úradu geodézie, kartografie a katastra SR na základe Plánu práce vlády SR na rok 2002 a  § 2 zákona NR SR č. 180/1995, podľa ktorého návrh harmonogramu konaní na príslušný rok schvaľuje vláda SR.

	Správa  hodnotí  plnenie   Koncepcie  usporiadania  pozemkového  vlastníctva
v SR (z roku 1993) a  Novely organizačného zabezpečenia projektu usporiadania pozemkového  vlastníctva   (schválenej  uznesením  vlády  SR č. 1023 zo 6.12.2000)
s údajmi k polovici  t.r.

	Podľa I. časti správy MP SR, v  zákone č. 180/1995 Z.z. určených kategóriach c), d), e) katastrálnych území (ďalej len "k.ú."), zabezpečilo v rokoch 1996 - 2001  konania k registrom obnovenej evidencie pozemkov (ďalej len "ROEP") vo všetkých ním gestorovaných  1 195 k.ú. , preto na začatie konaní nie sú od roku 2002 navrhované ročné harmonogramy konaní. V roku 2002 pokračovali práce na dokončovaní zostávajúcich 27 prvotných registrov (RPS, RVP, ZRPS), zostavovaných zjednodušenými a zrýchlenými postupmi podľa zákona č. 330/1991 Zb. (pre celkove 759  k.ú., z ktorých je 732 registrov ukončených) a práce na rozpracovaných registroch  ROEP  a  RvIN  (rozšírenie o intravilán obcí)  v 551  k.ú.   Pokračujú práce na projektoch pozemkových úprav. 

MP SR pre zabezpečenie uvedenej štruktúry prác v roku 2003 uvádza potrebu 694,5 mil. Sk, z toho z rozpočtovej kapitoly MP SR 683,5 mil. Sk a z rozpočtu Slovenského pozemkového fondu  príspevok 10 mil. Sk.

V II. časti správy sa uvádza, že vyššie uvedenými dokumentmi bol ÚGKK SR poverený usporiadať pozemkové vlastníctvo konaniami a zostavením ROEP v 2 308 katastrálnych  územiach  kategórie  a), b),  ako  aj  preberaním,  kontrolou  správnosti a zápisom  registrov do katastra nehnuteľností, a to aj zostavených  v gescii MP SR. Harmonogramy konaní v rokoch 1996 - 2002 stanovili uskutočniť konania v  1223 k.ú.  Podľa stavu k polovici t.r. bolo zmluvne u komerčných dodávateľov zabezpečené spracovanie návrhov ROEP pre 1009 k.ú., z toho zapísaných do katastra nehnuteľností bolo 541.

ÚGKK SR   uvádza   potrebu  účelových  finančných  prostriedkov na rok 2003 vo výške  270,9 mil. Sk,  z toho  256,1 mil. Sk   na   dofinancovanie   dokončených   prác a 14,8 mil. Sk financovanie začatia prác na ROEP pre 88 k.ú. podľa navrhnutého harmonogramu  katastrálnych území na konanie o obnove evidencie niektorých pozemkov a právnych vzťahov k nim na rok 2003 (v Prílohe 1).

II.

Vyhodnotenie medzirezortného pripomienkového konania, zohľadňujúc dodatok k materiálu z 25.11.2002, uvádza že od 15 oslovených subjektov boli vznesené 3 pripomienky (MF SR, MK SR, MDPT SR) označené ako obyčajné, boli akceptované.

III.

	Správa informuje o priebežnom plnení harmonogramov katastrálnych území na konanie o obnove evidencie pozemkov a právnych vzťahov k nim za obdobie rokov 1996 až I. polrok 2002 zabezpečovanými MP SR a ÚGKK.  U oboch gestorov týchto prác  poukazuje sa na riziko nedostatočnosti účelových prostriedkov vyčleňovaných doteraz v štátnom rozpočte a aj na rok 2003. Uvádza sa, že dôsledkom nedostatočných objemov prostriedkov v roku 2003 bude neusporiadanie pozemkového vlastníctva v prijateľnom termíne, nesplnia sa prijaté uznesenia vlády,  bude treba čeliť súdnym sporom so zhotoviteľmi a penalizácia katastrálnych úradov dodávateľmi (str. 5 a 7).

	Na druhej strane konštatuje sa nedostatočné čerpanie vyčlenených prostriedkov (MP SR v I. polroku 2002 čerpanie na 38 %; ÚGKK za celé obdobie čerpanie na 71 %) bez objasnenia týchto protichodných tendencií.

	Materiál neuvádza objemy prostriedkov vyčlenených v návrhu štátneho rozpočtu na rok 2003 a ich využitie vo vzťahu k disponibilným kapacitám na riešenie obnovy evidencie pozemkov a právnych vzťahov k nim v roku 2003 a ďalších rokoch. Rovnako neuvažuje s využitím iných zdrojov financovania ako je štátny rozpočet (okrem príspevku SPF). Pritom v apríli 2002 bola podpísaná akreditácia Agentúry SAPARD na opatrenia Plánu rozvoja poľnohospodárstva a vidieka, v rámci ktorého budú podporované i pozemkové úpravy - projekty usporiadania vlastníckych vzťahov.

	Odporúčame vláde rozhodnúť o predloženej správe s prihliadnutím na vyššie uvedené pripomienky a výsledok rozpravy vlády.

Bratislava 2.12.2002